ບັນດາປະເທດ ມະຫາອຳນາດ ຮຽກຮ້ອງໃຫ້ອີຣ່ານ ຮັບເອົາ ຂໍ້ຕົກລົງນິວເຄລັຽ
ຂ່າວສຳຄັນອື່ນໆ: ສະຫະຣັດ ເພີ້ມການຄວບຄຸມ ການຊ່ອຍເຫລືອ ແກ່ອັຟການິສຖານ; ສະພາແຫ່ງຊາດ ອີຣັກ ຈະລົງຄະແນນສຽງ ກ່ຽວກັບຮ່າງກົດໝາຍ ການເລືອກຕັ້ງ ທີ່ຕ
ເຈົ້າໜ້າທີ່ຂອງ 6 ປະ ເທດມະຫາອຳນາດ ໃນໂລກໄດ້ສະແດງຄວາມ ເສັຽໃຈຕໍ່ການປະຕິເສດຂອງອີຣ່ານ ທີ່ບໍ່ຍອມ ຮັບເອົາ ຂໍ້ສເນີໃຫ້ສົ່ງທາດຢູເຣນຽມ ຂອງຕົນ ໄປກັ່ນຢູ່ຕ່າງປະເທດ ແລະຮຽກຮ້ອງໃຫ້ອີຣ່ານພິຈາຣະນາ ກ່ຽວກັບເຣື່ອງນີ້ ຄືນໃໝ່ ທ່ານ ROBERT COOPER ເຈົ້າໜ້າທີ່ຂອງສະຫະ ພາບຢູໂຣບກ່າວວ່າ ອີຣ່ານ ບໍ່ໄດ້ຕອບຮັບ ໃນ ທາງບວກ ຕໍ່ແຜນການທີ່ໄກ່ເກັ່ຽໂດຍອົງການ ສະຫະປະຊາຊາດແນໃສ່ເພື່ອຫຼຸດຜ່ອນຄວາມ ວິຕົກກັງວົນຂອງນາໆຊາດ ທີ່ຢ້ານວ່າອີຣ່ານ ຈະສ້າງອາວຸດນິວເຄລັຽນັ້ນ ທ່ານ COOPER ໄດ້ຖແລງຫລັງຈາກຜູ້ຕາງໜ້າ ຂອງເຢັຽຣະມັນ ແລະສະມາຊິກຖາວອນ 5 ປະເທດ ໃນ ສະພາຄວາມໝັ້ນຄົງອົງການສະຫະປະຊາຊາດທີ່ປະກອບດ້ວຍສະຫະຣັດ ອັງກິດ ຝຣັ່ງ ຈີນ ແລະຣັດເຊັຽໄດ້ປະຊຸມກັນ ທີ່ນະຄອນບຣຸກແຊລ ກ່ຽວກັບ ໂຄງການນິວເຄລັຽ ຂອງ ອີຣ່ານໃນມື້ວານນີ້ ຣັຖມຸນຕຣີ ກະ ຊວງ ປ້ອງກັນປະເທດ ຂອງສະຫະຣັດ ທ່ານ ROBERT GATESກ່າວວ່າ ສະຫະຣັດຈະ ເລີ້ມທຳການ ຄວບຄຸມຢ່າງເຄັ່ງຄັດ ກ່ຽວກັບການເຮັດສັນຍາຕ່າງໆ ໃນການໃຫ້ການຊ່ອຍ ເຫຼືອ ແກ່ອັຟການິສຖານ ເພື່ອຫລຸດຜ່ອນການ ສໍ້ຣາດບັງຫລວງ ທີ່ມີຢູ່ ຢ່າງແຜ່ກວ້າງ ໃນປະ ເທດດັ່ງກ່າວ ໃນການໃຫ້ທັສນະຄວາມເຫັນ ກ່ອນເລີ້ມ ກອງປະຊຸມສຸດຍອດ ກ່ຽວກັບ ການປ້ອງກັນປະເທດຂອງນາໆຊາດ ທີ່ເມືອງ HALIFAX ປະເທດການາດາ ໃນມື້ວານນີ້ ທ່ານ GATES ຮັບຮູ້ວ່າການມີໜ້າ ຂອງນາໆຊາດ ໃນອັຟການິສຖານ ໄດ້ອຳນວຍໃຫ້ ມີການຫລັ່ງໄຫລ ຂອງເງິນໂດລາໃນຈຳນວນທີ່ສຳຄັນ ຜ່ານການເຮັດສັນຍາ ກ່ຽວກັບ ການພັທນາຕ່າງໆ ທ່ານກ່າວວ່າບ່ອນທີ່ສະຫະຣັດ ສາ ມາດໃຊ້ອິດທິພົນ ໃນການຕໍ່ລອງ ໄດ້ຫລາຍທີ່ສຸດ ກ່ຽວກັບການດຳເນີນ ຄວາມພະຍາ ຍາມຕໍ່ຕ້ານການສໍ້ຣາດບັງຫລວງຢູ່ໃນອັຟການິສຖານກໍຄືບ່ອນທີ່ ສະຫະຣັດ ເຮັດສັນຍາ ເປັນທີ່ຄາດກັນວ່າ ສະ ມາຊິກ ສະພາແຫ່ງຊາດອີຣັກຈະລົງຄະແນນສຽງ ກັນໃນວັນເສົາມື້ນີ້ ເພື່ອແກ້ໄຂ ສະພາບການບໍ່ ໄປບໍ່ມາທາງດ້ານການເມືອງ ກ່ຽວກັບກົດໝາຍ ການເລືອກຕັ້ງ ທີ່ໄດ້ມີການຊັກຊ້າມາດົນນານ ແລ້ວນັ້ນ ຊຶ່ງມີຄວາມຈຳເປັນ ສຳລັບການເລືອກ ຕັ້ງທົ່ວໄປ ໃນເດືອນມັງກອນຈະມານີ້ ໃນຕົ້ນ ອາທິດນີ້ ຮອງປະທານາທິບໍດີອີຣັກ ທ່ານ TARIQ AL-HASHIMIໄດ້ໃຊ້ສິດຢັບຢັ້ງ ຕໍ່ຮ່າງກົດໝາຍ ການເລືອກຕັ້ງ ໂດຍເວົ້າວ່າ ທ່ານຢາກໃຫ້ມີການຕ່າງໜ້າເພີ້ມຂຶ້ນ ສຳລັບຊາວອີຣັກ ທີ່ອາສັຍ ຢູ່ໃນຕ່າງປະເທດຊຶ່ງສ່ວນໃຫຍ່ແລ້ວ ແມ່ນເປັນຊາວອາຣັບ ທີ່ນັບຖື ສາສນາອິສລາມ ນິກາຍຊຸນນີ່ການເຄື່ອນໄຫວ ທີ່ວ່ານີ້ ເຮັດໃຫ້ ຄະນະກັມມະການເລືອກຕັ້ງ ຂອງອີຣັກຕ້ອງໄດ້ຢຸດເຊົາ ການກະກຽມ ເພື່ອຈັດ ການເລືອກຕັ້ງທົ່ວໄປ ທີ່ກຳນົດໃສ່ເດືອນມັງກອນ ສະພາແຫ່ງຊາດອີຣັກ ຈະປະຊຸມກັນຕື່ມອີກ ໃນວັນເສົາມື້ນີ້ເພື່ອພິຈາຣະນາເບິ່ງວ່າ ຮອງປະທານາທິບໍດີອີຣັກ ທີ່ນັບຖື ສາສນາອິສລາມນິກາຍຊຸນນີ່ນັ້ນ ມີສິດ ຢ່າງຖືກຕ້ອງ ຕາມກົດໝາຍຫລືບໍ່ ທີ່ຈະໃຊ້ສິດຢັບຢັ້ງຮ່າງກົດໝາຍ ທີ່ໄດ້ນຳສເນີ ຕໍ່ສະພາ ປະທານາທິບໍດີ ຈຳນວນຜູ້ເສັຽຊີວິດຈາກ ເຫດແກັສຣະເບີດ ທີ່ບໍ່ຖ່ານຫີນແຫ່ງນຶ່ງໃນພາກ ຕາເວັນອອກ ສຽງເໜືອຂອງຈີນໃນຕອນເຊົ້າ ຂອງວັນເສົາມື້ນີ້ໄດ້ເພີ້ມຂຶ້ນເປັນ ມີຄົນງານເສັຽ ຊີວິດ 42 ຄົນແລະອີກ 66 ຄົນ ຍັງຕົກຄ້າງ ຢູ່ໃຕ້ດິນ ຜແນກຄຸ້ມຄອງ ຄວາມປອດພັຍກ່ຽວ ການເຮັດວຽກຂອງຈີນ ກ່າວວ່າ ມີຫລາຍກວ່າ 500 ຄົນ ພວມເຮັດວຽກຢູ່ທີ່ບໍ່ຖ່ານຫີນ XINXING ໃນແຂວງ HEILONGJIANG ໃນເວລາທີ່ ແກັສໄດ້ຣະເບີດ ມີລາຍງານວ່າ ເກືອບ 400 ຄົນ ສາມາດຫລົບໜີ ອອກມາໄດ້ ເວລານີ້ ພວກກູ້ພັຍກຳລັງຊອກຄົ້ນຫາ ພວກຄົນງານ ບໍ່ຖ່ານຫີນ ທີ່ຫາຍສາບສູນໄປນັ້ນຢູ່ ບໍ່ຖ່ານຫີນດັ່ງກ່າວນີ້ ແມ່ນກຸ່ມບໍ່ຖ່ານຫີນ LONGMEI HOLDING ໃນແຂວງ HEILONGJIANGເປັນເຈົ້າຂອງ ອຸບັດຕິເຫດ ທີ່ຮ້າຍແຮງ ມັກເກີດຂຶ້ນເລື້ອຍໆ ຢູ່ທີ່ບໍ່ຖ່ານຫີນຂອງຈີນ ອີີງຕາມສະຖິຕິ ຂອງທາງການແລ້ວ ມີຄົນງານບໍ່ຖ່ານຫີນ ຫລາຍກວ່າ 3ພັນຄົນ ໄດ້ເສັຽຊີວິດ ໃນປີກາຍນີ້ ກຸ່ມຕິດຕາມຊີ້ງຊອມກ່ຽວກັບເຣື່ອງນີ້ເວົ້າວ່າ ຕົນເຊື່ອວ່າ ຈຳນວນຜູ້ເສັຽຊີວິດ ທີ່ແທ້ຈິງນັ້ນແມ່ນສູງກວ່ານີ້ ຫລາຍເທົ່າ ປະທານາທິບໍດີສະຫະ ຣັດທ່ານ BARACK OBAMA ກ່າວວ່າການ ຄ້າກັບເຂດເອເຊັຽ ແມ່ນມີຄວາມສຳຄັນຫລາຍ ສຳລັບການຟື້ນໂຕຄືນ ຂອງເສຖກິດສະຫະຣັດ ໃນຄຳປາສັຍ ທາງວິທຍຸ ແລະອິນເຕີແນັດ ປະ ຈຳສັບປະດາ ຂອງທ່ານນັ້ນ ທ່ານOBAMA ໄດ້ກ່າວຢ້ຳວ່າ ສະຫະຣັດ ຈຳເປັນຕ້ອງໄດ້ເນັ້ນ ໜັກຫຼາຍຂຶ້ນໃນການສົ່ງອອກສິນຄ້າ ເພື່ອໃຫ້ ເສຖກິດຈະເຣີນເຕີບໂຕ ຄຳປາສັຍທີ່ນຳອອກ ເຜີຍແຜ່ລ່ວງໜ້າ ໂດຍເວັບໄຊທ໌ ຂອງທຳນຽບ ຂາວ ໄດ້ມີການບັນທຶກສຽງແລະຮູບພາບ ຢູ່ທີ່ເກົາຫລີໃຕ້ ໃນລະຫວ່າງທີ່ທ່ານ OBAMA ເດີນທາງໄປຢ້ຽມຢາມເຂດເອເຊັຽເທື່ອທຳອິດ ໃນຖານະ ປະທານາທິບໍດີສະຫະຣັດ ທ່ານກ່າວ ວ່າ ເຂດເອເຊັຽຄ້າຂາຍຫລາຍທີ່ສຸດ ກັບສະຫະຣັດ ແລະສະຫະຣັດ ອາດຈະໄດ້ຮັບ ຜົນປໂຍດທາງດ້ານເສຖກິດ ຫຼາຍຂຶ້ນ ຖ້າສະຫະຣັດ ຫາກເພີ້ມທະວີ ຄວາມສັມພັນ ທາງດ້ານການຄ້າຂຶ້ນຕື່ມອີກ ໂດຍເວົ້າວ່າ ຖ້າສະຫະຣັດ ຫາກສາມາດ ເພີ້ມການສົ່ງອອກໄປຍັງເຂດເອເຊັຽ ຕື່ມອີກ 5% ອາດຈະພາໃຫ້ ມີການສ້າງ ວຽກເຮັດງານທຳໃໝ່ຫລາຍໆຮ້ອຍພັນວຽກ ສຣີລັງກາ ກ່າວໃນວັນເສົາມື້ນີ້ວ່າ ຜູ້ ປະສົບພັຍສົງຄາມ ພົລເຮືອນ ທີ່ຢູ່ຕາມສູນຕ່າງໆ ຂອງຣັຖບານ ສາມາດອອກຈາກສູນເຫລົ່ານີ້ ໄປ ໄດ້ໃນວັນທີ 1 ທັນວານີ້ ສອງເດືອນ ກ່ອນທີ່ຈະ ເສັດສິ້ນແຜນການຕັ້ງຖິ່ນຖານໃໝ່ ຂອງພວກເຂົາ ເຈົ້າ ທ່ານ BASIL RAJAPAKSA ທີ່ປຶກສາຂອງປະທານາທິບໍດີ MAHINDA RAJAPAKSA ຊຶ່ງເປັນອ້າຍ ຂອງທ່ານນັ້ນ ກ່າວວ່າພວກທີ່ຖືກ ກັກຂັງ ຢູ່ຕາມສູນຕ່າງໆ ຈະສາມາດ ກັບຄືນໄປຍັງ ບ້ານເດີມຂອງພວກເຂົາເຈົ້າໄດ້ ນັບແຕ່ວັນທີ 1 ເດືອນຈະມານີ້ ເປັນຕົ້ນໄປ ທ່ານເວົ້າວ່າສູນຕ່າງໆ ຈະປິດລົງ ຢ່າງສິ້ນເຊີງ ພາຍໃນວັນທີ 31 ມັງກອນ ໃນມື້ວານນີ້ຣັຖມຸນຕຣີ ສິດທິມະນຸດ ຂອງສຣີລັງກາ ທ່ານ MAHINDA SAMARASINGHEກ່າວແຕ່ພຽງວ່າ ພົລເຮືອນ ທີ່ປະສົບພັຍສົງຄາມ ສ່ວນໃຫຍ່ ຄວນຈະສາມາດຕັ້ງຖິ່ນຖານໃໝ່ແລ້ວໆ ພາຍໃນທ້າຍ ເດືອນມັງກອນ ການຊັ່ງຊາຕີຣາຄາ ຂອງທ່ານSAMARASINGHE ມີຂຶ້ນນຶ່ງມື້ ຫລັງຈາກຫົວໜ້າ ອົງການມະນຸສທັມ ຂອງສະຫະປະຊາຊາດສິ້ນສຸດການ ຢ້ຽມຢາມສຣີລັງກາ ເປັນເວລາ 3 ມື້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ